GRAMMY จับมือ VLIVE ขนศิลปินจัดคอนเสิร์ตออนไลน์ ระดมทุนสนับสนุนวัคซีนต้านโควิด
GRAMMY จับมือ VLIVE ขนศิลปินจัดคอนเสิร์ตออนไลน์ ระดมทุนสนับสนุนวัคซีนต้านโควิด
GRAMMY จับมือ VLIVE ขนศิลปินจัดคอนเสิร์ตออนไลน์ ระดมทุนสนับสนุนวัคซีนต้านโควิด
18 มิ.ย. 2563

นายภาวิต จิตรกร ประธานเจ้าหน้าที่บริหาร สายธุรกิจ จีเอ็มเอ็ม มิวสิค บริษัท จีเอ็มเอ็ม แกรมมี่ จำกัด (มหาชน) หรือ GRAMMY เปิดเผยว่า ก่อนอื่นต้องขอขอบคุณแพลตฟอร์มระดับโลกอย่าง  VLIVE  จากค่าย NAVER ประเทศเกาหลีใต้ที่มาร่วมสร้างปรากฎการณ์พิเศษในครั้งนี้เชื่อว่าวันนี้ธุรกิจ Showbiz  ได้แบ่งออกเป็น 2 รูปแบบอย่างชัดเจน ทั้ง  On Ground และ Online ซึ่งให้ประสบการณ์ที่แตกต่างกันและไม่สามารถทดแทนกันได้
นอกจากการรวมตัวกันของศิลปินยอดฮิตและแพลตฟอร์มมาตรฐานโลก ความพิเศษของ GMM Online Festival ยังมีอีก 6 จุดเด่นที่จะสร้างความแตกต่างจนแฟนคลับทุกคนต้องรีบไปจับจองบัตร ดังนี้
“นอกเหนือจากความพิเศษที่จะอยู่ในแต่ละโชว์ ยังเชื่อว่าผู้ชมทุกคนที่ซื้อบัตร GMM Online Festival  ในครั้งนี้  จะได้มากกว่าประสบการณ์ที่พิเศษ แต่ยังได้เป็นส่วนหนึ่งในการร่วมสนับสนุนให้การแพทย์ของไทยสามารถที่จะระดมทุนเพื่อนำไปพัฒนาและวิจัยวัคซีนป้องกันโควิด-19  ให้เกิดความเป็นไปได้ในเร็ววัน หวังเป็นอย่างยิ่งว่าความร่วมมือในครั้งนี้จะเป็นการสร้างความสุขให้เกิดกับสังคมรอบด้าน ไม่ว่าจะเป็น ผู้ชม ศิลปิน บุคคลากรเบื้องหน้า-เบื้องหลัง และทีมแพทย์ สุดท้ายนี้ขอขอบคุณทุกคนที่มีส่วนเกี่ยวข้องในการทำงานนี้ให้เกิดขึ้น รวมถึงสปอนเซอร์ที่มาร่วมสนับสนุน GMM Online Festival อย่าง  ไทยประกันชีวิต,  Rubber Soul, น้ำแร่ธรรมชาติตราช้าง   และการท่องเที่ยวแห่งประเทศไทย   ผมหวังเป็นอย่างยิ่งว่าเราทุกคนจะช่วยสร้างปรากฏการณ์ในการร่วมบริจาคเงินให้มากที่สุดเท่าที่จะทำได้”นายภาวิต กล่าว
ทั้งนี้ GMM Grammy ได้จับมือ VLIVE จัด GMM Online Festival ในวันเสาร์ที่ 4 และวันอาทิตย์ที่ 5 กรกฎาคม 2563  ผ่านแอปพลิเคชั่น VLIVE  เริ่มตั้งแต่เวลา 14.00 น. เป็นต้นไป (ตามเวลาในประเทศไทย)  โดยเปิดจำหน่ายบัตรพร้อมกันครั้งแรกวันอังคารที่ 16 มิถุนายนนี้ เวลา 10.00 น. บัตรราคาเดียวสุดคุ้มรับชมได้ทั้ง 2 วัน  ในราคาเพียง 600 V Coins (ประมาณ 350 บาท)  ซึ่งรายได้หลังหักค่าใช้จ่ายแล้วยังได้ร่วมสมทบทุนเพื่อการวิจัยและพัฒนาวัคซีนป้องกันโรคโควิด-19 ของศูนย์วิจัยวัคซีน  คณะแพทยศาสตร์ จุฬาลงกรณ์มหาวิทยาลัย (Chula VRC)
สำหรับการจัด GMM Online Festival ในครั้งนี้ จะจัดโชว์รูปแบบใหม่  เต็มอิ่มทั้ง 2 วัน อัดแน่นด้วยไลน์อัพศิลปินเบอร์ใหญ่ยอดนิยม นำทีมโดย  เป๊ก ผลิตโชค, พาราด็อกซ์, เคลียร์, อะตอม, ทเว้นตี้ไฟว์เอาเออร์ส, ค็อกเทล, โลโมโซนิก, เกทสึโนวา, เดอะเยอร์ส, ไททศมิตร, มียู, เลซี่ล็อกซี่, มิลลิ, ไมยราพ
นอกจากนี้ยังจัดเต็มเรื่อง Production ที่สามารถ Interact กับผู้ชม และผสมผสานการถ่ายทอดสดเพื่ออรรถรสในการรับชมที่ครบครันบน 4 เวที คือ  Main Stage, Cube Stage, Green Stage และ Prop Stage ที่มาพร้อมกับจอ LED สุดอลังการที่สามารถแสดงผู้ชมได้ไม่จำกัดจำนวนและยังสร้างความรู้สึกเสมือนจริงด้วย AR Technology เต็มรูปแบบ จึงทำให้ผู้ชมสามารถสัมผัสได้ถึงความแตกต่างจากคอนเสิร์ตปกติทั่วไป
